open-index/open-wikipedia-markdown huggingface dataset:
বুনো ছাগল

**বুনো ছাগল** (*Capra aegagrus*) ক্যাপরা গণের সবচেয়ে ব্যাপকভাবে বিস্তৃত প্রজাতি। এদের বিস্তার ইউরোপ এবং আনাতোলিয়া থেকে মধ্য এশিয়া ও মধ্যপ্রাচ্য পর্যন্ত। গৃহপালিত ছাগল এই প্রজাতিরই একটি উপপ্রজাতি।

## সামাজিক কাঠামো
বন্য পরিবেশে ছাগল উর্ধে ৫০০ জনের একটি পাল নিয়ে থাকে। পুরুষরা থাকে নিঃসঙ্গ। স্ত্রী ছাগল একটি ঋতুকালের মধ্য দিয়ে যায়, তখন তারা প্রজননের জন্য তৈরী হয়। শরৎকালে বুনো ছাগলরা বংশবৃদ্ধিতে লিপ্ত হয় যখন বয়স্ক পুরুষেরা তরুণদের মাতৃপাল থেকে বের করে দেয়। গর্ভধারণকাল গড়ে হয় ১৭০ দিনের, যার পরে সাধারণত স্ত্রী ছাগল একটি বাচ্চা প্রসব করে। জন্মের কিছু পর পরই ছাগশিশু মায়ের সাথে চলাফেরা করতে পারে। ৬ মাস পর মায়ের দুগ্ধপান ছাড়ানো হয়। স্ত্রী ছাগল দেড় থেকে আড়াই বছরে যৌনতা প্রাপ্ত হয়, পুরুষেরা হয় সাড়ে তিন থেকে ৪ বছরে। ছাগলের আয়ুকাল হয় ১২ থেকে ২২ বছর।

## বাসস্থান

এদের যে সকল দেশে দেখতে পাওয়া যায় :
*আফগানিস্তান
* আজারবাইজান
*আর্মেনিয়া
*সাইপ্রাস
*গ্রিস
*ইরান
*ইরাক
*কুর্দিস্তান
*কাবু ভের্দি
*ভারত
*লেবানন
*ওমান
*পাকিস্তান
*রাশিয়া
*সিরিয়া
*তুরস্ক
*তুর্কমেনিস্তান

## উপপ্রজাতিসমূহ
*বেজোয়ার আইবেক্স (*Capra aegagrus aegagrus*)
*সিন্ধ আইবেক্স (*Capra aegagrus blythi*)
*চিলতান ছাগল (*Capra aegagrus chialtanensis*) 
*গৃহপালিত ছাগল (*Capra aegagrus hircus*)
*তুর্কমানি বুনো ছাগল (*Capra aegagrus turcmenica*) 
**Capra aegagrus pictus*
**Capra aegagrus cretica*

## বহিঃসংযোগ

## তথ্যসূত্র

বিষয়শ্রেণী:যুগ্ম ক্ষুরযুক্ত চতুষ্পদ
বিষয়শ্রেণী:পাকিস্তানের স্তন্যপায়ী
বিষয়শ্রেণী:রোমন্থক
বিষয়শ্রেণী:ছাগল
বিষয়শ্রেণী:১৭৭৭-এ বর্ণিত স্তন্যপায়ী
বিষয়শ্রেণী:ক্যাপরা
বিষয়শ্রেণী:আজারবাইজানের স্তন্যপায়ী
বিষয়শ্রেণী:ইউরোপের স্তন্যপায়ী
বনছাগল

**বনছাগল** ( সাবেক Mainland serow; দ্বিপদী নাম: *Capricornis sumatraensis*) ছাগল জাতীয় যুগ্ম-খুর-যুক্ত চতুষ্পদ যা মালয় উপদ্বীপ এবং ইন্দোনেশিয়ার সুমাত্রা দ্বীপের স্থানীয়। বর্তমানে এই সেরোর প্রজাতিটিকে ***সুমাত্রীয় সেরো*** ডাকা দেয়া হলেও পূর্বে এর নাম ছিল "মূলভূখন্ডীয় সেরো" যেহেতু মূলভূখন্ডের অন্যান্য সেরো প্রজাতি যেমন চায়না সেরো, লাল সেরো এবং হিমালয়ী সেরোকে এই প্রজাতির উপপ্রজাতি ধরা হতো।
বাসস্থান ক্ষতি এবং শিকারের জন্যে বনছাগলের অস্তিত্ব হুমকির সম্মুখীন, যার কারণে আইইউসিএন লাল তালিকা অনুযায়ী এটি সংকটাপন্ন হিসেবে মূল্যায়িত।
## বৈশিষ্ট
গায়ের রং লালচে বাদামী বা পিংগলাভ। ঘাড়ের উপরের পশমগুলি কাল এবং লম্বাটে। শিং ৯ থেকে ১০ ইঞ্চি লম্বা এবং পেছন দিকে বাঁকানো থাকে। কানগুলি রামছাগলের মত বড় হলেও শক্ত এবং খাড়া বা সামান্য কাত হয়ে থাকে। লেজটি ছাগলের লেজের মত ছোট। হাটু থেকে পায়ের খুর পর্যন্ত কিছুটা সাদার ছোপ রয়েছে। খুরের রং কাল। পুরুষ ও স্ত্রী উভয়ের কাল শিং থাকে।

## বিস্তার ও আবাসস্থল
মূলত মালয় উপদ্বীপ এবং সুমাত্রা দ্বীপে এদের পাওয়া গেলেও বাংলাদেশের চট্টগ্রামের পার্বত্য বনাঞ্চলে এদের দেখা মিলে যদিও এদের জনসংখ্যা বর্তমানে সেখানে অতি সামান্য। বিশ্বজুড়ে *সেরো* হিসেবে পরিচিত হলেও বনে চলাফেরা করা ছাগলের মতো দেখতে বলে সেখানে এদের *বনছাগল* ডাকা হয়।

## স্বভাব ও প্রজনন
এরা সতর্ক অবস্থায় পা দুটি ফাঁক করে মাথা নুইয়ে দাঁড়ায়। মাঝে মাঝে সামনের পা তুলে জোরে তা ছুঁড়ে মারবে মাটিতে এবং নাক ও গলায় কিছুটা বাঁশির মত শব্দ তুলে পালিয়ে যাবে। কখনো আক্রমণও করে বসে। বনছাগল বনের ধারের বা পাহাড়ের ঢালে একাকী ঘুরে বেড়ায় ও খাবার সংগ্রহ করে। পাহাড়ের খাড়া ঢালে বা সমতলভূমিতে একইভাবে দ্রুতগতিতে চলতে পারে। বছরে একবার সাধারনত মে-জুন মাসে আট মাস গর্ভধারণের পর একটি বাচ্চা প্রসব করে। পাহাড়ের গুহায় ঘন ঘাসবনে বা পাথরের ফাঁকে ফাঁকে নিজে লুকায় ও বাচ্চাকে লুকিয়ে রাখে।
## তথ্যসূত্র

## বহিঃসংযোগ
*SUMATRAN SEROW Capricornis sumatraensis sumatraensis (Bechstein, 1799)

বিষয়শ্রেণী:গৃহপালিত প্রাণী
বিষয়শ্রেণী:যুগ্ম ক্ষুরযুক্ত চতুষ্পদ
বিষয়শ্রেণী:ক্ষুরযুক্ত চতুষ্পদ
বিষয়শ্রেণী:রোমন্থক
বিষয়শ্রেণী:ছাগল
বিষয়শ্রেণী:ইন্দোনেশিয়ার স্তন্যপায়ী
বিষয়শ্রেণী:নেপালের স্তন্যপায়ী
বিষয়শ্রেণী:থাইল্যান্ডের স্তন্যপায়ী
বিষয়শ্রেণী:চীনের স্তন্যপায়ী
বিষয়শ্রেণী:ভুটানের স্তন্যপায়ী
বিষয়শ্রেণী:মালয়েশিয়ার স্তন্যপায়ী
বিষয়শ্রেণী:দক্ষিণ-পূর্ব এশিয়ার প্রাণিকুল
মথুরাপুর ইউনিয়ন, চাটমোহর

**মথুরাপুর ইউনিয়ন** পাবনা জেলার চাটমোহর উপজেলায় অবস্থিত। মথুরাপুর ইউনিয়ন পরিষদের কার্যালয় মথুরাপুর গ্রামের মথুরাপুর হাটের পাশে অবস্থিত।

## অবস্থান
পাবনা জেলার উত্তর দিকে অবস্থিত। মথুরাপুর ইউনিয়নের দক্ষিণ পূর্ব দিকে চাটমোহর পৌরসভা, পূর্ব-পশ্চিমে হরিপুর ইউনিয়ন, পশ্চিম-উত্তর দিকে ডিবি গ্রাম ইউনিয়ন, উত্তরে মূলগ্রাম ইউনিয়ন অবস্থিত।

## প্রশাসনিক এলাকা

## অর্থনীতি

## জনসংখ্যা
মোট জনসংখ্যা ১৩৯৯৪ জন। এর মধ্যে পুরুষ ৬৮৯৬ জন ও মহিলা ৭০৯৪ জন।
;ধর্ম
প্রধানত মুসলিম সম্পদায় এই ইউনিয়নে  বাস করে। এর পর খ্রীস্টান সম্পদায়ের অবস্থান।

## শিক্ষা প্রতিষ্ঠান
মথুরাপুর ইউনিয়নের সরকারি প্রাথমিক বিদ্যালয়সমূহঃ

*মথুরাপুর সরকারি প্রাথমিক বিদ্যালয় 
*বাহাদুরপুর সরকারি প্রাথমিক বিদ্যালয়
*আনকুটিয়া সরকারি প্রাথমিক বিদ্যালয়
*ভাদরা সরকারি প্রাথমিক বিদ্যালয়

মাধ্যমিক বিদ্যালয়ঃ

*সেন্ট রিটার্স হাই স্কুল 
  
মাদ্রাসাঃ
* 

## তথ্যসূত্র
আরন হ্যামিল্টন

**আরন হ্যামিল্টন** (; জন্ম: ১৯৭৮) বিশিষ্ট অস্ট্রেলীয় ক্রিকেট কোচ। বর্তমানে তিনি আয়ারল্যান্ড ক্রিকেট দলের প্রধান কোচের দায়িত্ব পালন করছেন।

হ্যামিল্টন ক্রিকেট অস্ট্রেলিয়ার তৃতীয় স্তরের কোচ। ওয়েস্টার্ন অস্ট্রেলিয়ান ক্রিকেট অ্যাসোসিয়েশনে সাত বছর কোচের দায়িত্বে ছিলেন। এছাড়াও, সহকারী কোচসহ ওয়েস্টার্ন ফিওরি’র বোলিং কোচের দায়িত্ব রয়েছেন। ২০১০ সালে ক্রিকেট ইন্দোনেশিয়া কনফারেন্সে বক্তব্য প্রদানের জন্য আমন্ত্রিত অতিথি ছিলেন। ফেব্রুয়ারি, ২০১৫ সালে তিনি আয়ারল্যান্ড মহিলা ক্রিকেট দলের প্রধান কোচ হিসেবে নিযুক্তি লাভ করেন। তিনি সাবেক আইরিশ ক্রিকেটার ট্রেন্ট জনস্টনের কাছ থেকে দায়িত্বভার গ্রহণ করেন।

## কোচিং
২০১৫ সালের আইসিসি মহিলা বিশ্ব টুয়েন্টি২০ প্রতিযোগিতার বাছাইপর্বের মাধ্যমে কোচের দায়িত্ব শুরু হয়। ঐ প্রতিযোগিতায় আয়ারল্যান্ড শিরোপা জয় করে ও ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় খেলার যোগ্যতা লাভ করে। হ্যামিল্টন সুপার থ্রি শিরোনামে ঘরোয়া ক্রিকেট প্রতিযোগিতার প্রবর্তন করেন।

## তথ্যসূত্র

## আরও দেখুন
* রাসেল ডোমিঙ্গো
* আয়ারল্যান্ড মহিলা ক্রিকেট দল
* ২০১৬ বাংলাদেশ মহিলা ক্রিকেট দলের আয়ারল্যান্ড সফর

বিষয়শ্রেণী:অস্ট্রেলীয় ক্রিকেট কোচ
বিষয়শ্রেণী:আয়ারল্যান্ডে মহিলা ক্রিকেট
বিষয়শ্রেণী:আয়ারল্যান্ড ক্রিকেট দলের কোচ
বিষয়শ্রেণী:ওয়েস্টার্ন ফিওরি
বিষয়শ্রেণী:জন্মের সাল অজানা
বিষয়শ্রেণী:জীবিত ব্যক্তি
সামুদ্রিক কাছিম মুক্তকরার যন্ত্র

right|thumb|জাল থেকে কাছিম বের হয়ে যাচ্ছে
[right|thumb|[মুগুরমাথা সাগর কাছিম|Loggerhead কাছিমটি জালের মধ্যে অবস্থান করছে]]
right|thumb|Loggerhead যন্ত্রটির সাহায্যে বের হয়ে যাচ্ছে
right|thumb|সামুদ্রিক কাছিম বের করার একটি যন্ত্র বসানো হয়েছে
**TED** হলো একটি বিশেষ যন্ত্র ,যা সমুদ্রে বাণিজ্যিক মাছ ধরার জলযানে জালের সাহায্যে স্থাপন করা হয়  যাতে কোনো কচ্ছপ জালে ঢুকে গেলে বা আটকা পড়লে সহজে বের হতে পারে।

চিংড়ি মাছ ধরার জাহাজের নীচে ট্রলিং ব্যবহার করে হলে সামুদ্রিক কচ্ছপ ধরা যেতে পারে। চিংড়ি ধরার জন্য, একটি সূক্ষ্ম ট্রল জালের প্রয়োজন হয়। তবে এর ফলে প্রচুর পরিমাণে অন্যান্য সামুদ্রিক জীবগুলিও বাইক্যাচ হিসাবে ধরা পড়তে পারে। যখন একটি কচ্ছপ একটি ট্রল জালে ধরা পড়ে বা আটকে যায়, তখন এটি আটকে যায় এবং পৃষ্ঠে ফিরে আসতে অক্ষম হয়। যেহেতু সামুদ্রিক কচ্ছপ ফুসফুসের সাহায্যে শ্বাসপ্রশ্বাস চালায়,তাই তারা শেষ পর্যন্ত ডুবে যায়।

## তথ্যসূত্র

বিষয়শ্রেণী:মার্কিন উদ্ভাবন
বিষয়শ্রেণী:মাছ ধরার সরঞ্জাম
গোয়ালাবাজার ইউনিয়ন

**গোয়ালাবাজার ইউনিয়ন ** বাংলাদেশের সিলেট জেলার ওসমানীনগর উপজেলার একটি ইউনিয়ন।

## ভৌগোলিক উপাত্ত
গোয়ালা বাজার ইউনিয়নের আয়তন ৪৫৬৩ একর (বর্গ কিলোমিটার)। এই ইউনিয়নে ২৮০৩ টি পরিবার বাস করে।

## জনসংখ্যার উপাত্ত
বাংলাদেশর ১৯৯১ আদমশুমারি অনুযায়ী গোয়ালা বাজার ইউনিয়নের জনসংখ্যা ১৬,৬৫৮ জন। এর মধ্যে মহিলা ৫২%, এবং পুরুষ  ৪৮%।

## ইতিহাস
গোয়ালা বাজার ইউনিয়ন প্রাচীন বুড়ি বরাক নদীর দুই তীরে গড়ে ওঠা ভূ-অঞ্চলে ১১৭৬ ইং সাল থেকে জন বসতি গড়ে ওঠে। সিলেটে হযরত শাহ জালাল (র:) এর আগমনের প্রাক্কালে এবং সমসাময়িক কালে মুসলিম জন বসতি গড়ে ওঠে। হযরত শাহ জালালের (রঃ) সহগামী অনুগামী ওলি আওলিয়াদের বেশ কটি মাজার এখানে বিদ্যমান। ৪৮টি গ্রামের মধ্যস্থানে অবস্থিত গোয়ালাবাজার মডেল ইউনিয়ন পরিষদ।

জানা যায়, বর্তমান গোয়ালা বাজার হাট এলাকায় স্থানীয় দাশপাড়া এলাকার ভূস্বামীদের একাধিক গোয়াল ঘর ছিল। একসময় সেই গোয়াল ঘরের কাছে একটি দুটি করে দোকান গড়ে উঠে। কালের পরিক্রমায় যা গোয়ালা বাজার নামে প্রকাশ পায়। সিলেট-ঢাকা মহাসড়কে অবস্থিত গোয়ালা বাজার একটি প্রাচীন ও স্বনামধন্য ব্যবসা কেন্দ্র। এখানে একাধিক স্কুল, মাদ্রাসাসহ একটি সরকারি মহিলা কলেজ, গণপাঠাগার, উপজেলা স্বাস্থ্য কমপ্লেক্স হাসপাতাল ও ওসমানীনগর উপজেলা প্রেসক্লাবের নিজস্ব ভবন রয়েছে। বালাগঞ্জ প্রেসক্লাবের সাবেক সভাপতি গিয়াস উদ্দিন আহমেদ ('বালাগঞ্জের ইতিহাস ঐতিহ্য' বইয়ের লেখক), ওসমানীনগর প্রেসক্লাবের সাবেক সভাপতি উজ্জ্বল ধর ('বালাগঞ্জে মুক্তিযুদ্ধ' বইয়ের লেখক), ওসমানীনগর প্রেসক্লাবের সাবেক সেক্রেটারি আনোয়ার হোসেন, সাংবাদিক জুবেল আহমদ, সাংবাদিক আব্দুল মতিন, সাংবাদিক কয়েছ মিয়া এ ইউনিয়নের বাসিন্দা। এখানে হিন্দু-মুসলিম উভয় সম্প্রদায়ের লোকজন পরস্পর মিলে মিশে রয়েছে সুদীর্ঘকাল থেকে। গোয়ালা বাজারকে ওসমানীনগরের বাণিজ্যিক রাজধানী বলা হয়।

## গ্রাম ও মৌজা
এ ইউনিয়নে ৪৮টি গ্রাম ও ১১টি মৌজা আছে।
উল্লেখযোগ্য গ্রাম হচ্ছে- ব্রাহ্মণগ্রাম, গদিয়ার চর ,দত্তগ্রাম, নিজকরনসী, নগরিকাপন, এওলাতৈল, একারাই, দাশপাড়া,ভূদরপুর, ইলাশপুর, কচবুরাই, তেরহাতী,ভাগলপুর,মোতিয়ার গাও।

## ভাষা ও সংস্কৃতি
সিলেট ঐতিহাসিকভাবেই আলাদা ভাষা এবং আলাদা সংস্কৃতি ধারণ ও লালন করে আসছে। গোয়ালা বাজার ইউনিয়ন সিলেটের ই একটি অংশ। এখানে বিভিন্ন সম্প্রদায়ের বসবাস যার ফলে ভাষার ক্ষেত্রেও রয়েছে বৈচিত্র্য। পূর্বে সিলেট আসাম রাজ্যের অন্তর্গত থাকার ফলে সিলেটের ভাষা ও সংস্কৃতিতে আসামের প্রভাব লক্ষ্য করা যায়। এছাড়াও সিলেটের রয়েছে এক বৈচিত্র্যময় নিজস্ব বর্ণমালা ''নাগরি বর্ণমালা।
## প্রশাসনিক অবকাঠামো
৯ টি ওয়ার্ড এবং ৪৮ টি মহল্লা নিয়ে এ গোয়ালা বাজার ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

## প্রশাসক, চেয়ারম্যান এবং মেয়রদের তালিকা
 
০১: বাবু হেমেন্দ্র কুমার সেন। (০২/০২/১৯৭৩-০২/০৪/১৯৭৮)

০২: জনাব মাহমদ আলী।
(০২/০৪/১৯৭৮-১৮/০৩/১৯৮৪)

০৩: জনাব মোঃ আতাউর রহমান।
(১৮/০৩/১৯৮৪-০৯/০২/১৯৮৯)

০৪: জনাব মাহমদ আলী।
(০৯/০২/১৯৮৯-০৭/০৯/১৯৯৩)

০৫: জনাব পীর মুহাম্মদ মজনু মিয়া। 
(০৭/০৯/১৯৯৩-০৫/০২/১৯৯৮)

০৬: জনাব মোঃ হারুন মিয়া।
(০৫/০২/১৯৯৮-১৬/০৪/২০০৩)

০৭: জনাব সৈয়দ কওছর আহমদ।
(১৬/০৪/২০০৩-০৮/০৮/২০১১)

০৮: জনাব আতাউর রহমান মানিক।
(০৮/০৮/২০১১-০৭/০৮/২০১৬)

০৯: জনাব আতাউর রহমান মানিক। 
(০৭/০৮/২০১৬-৩১/০১/২০২২)

১০: জনাব পীর মুহাম্মদ মজনু মিয়া।

(৩১/০১/২০২২-বর্তমান)

## আরও দেখুন
* সিলেট জেলা
* সিলেট বিভাগ
* বাংলাদেশের ইউনিয়নের তালিকা

## তথ্যসূত্র

বিষয়শ্রেণী:ওসমানীনগর উপজেলার ইউনিয়ন
নীল কার্বন

থাম্ব|প্রতি হেক্টরে নীল কার্বনের অর্থনৈতিক মূল্য।
**নীল কার্বন** বা ব্লু কার্বন হল যে কার্বন ম্যানগ্রোভ, সল্ট মার্শ এবং সি গ্রাসের মধ্যে সঞ্চিত থাকে সেটা। মুল প্রক্রিয়া হয় সালোকসংশ্লেষ এর মাধ্যমে। বায়ুমণ্ডল থেকে উদ্ভিদ কার্বন ডাই অক্সাইড শোষণ কর বা গ্রহণ করে। পরে উদ্ভিদ দেহের বিভিন্ন অংশে, বিভিন্ন উপায়ে সঞ্চিত করে, ধরে রাখে। এভাবে কার্বন ডাই অক্সাইড খুব অ্ল্প পরিমাণ শোষিত হয় বিশেষ করে উপকূলীয় ইকোসিস্টেমে কারণ উপকূলীয় বনাঞ্চল দিনদিন কমে যাচ্ছে। সমুদ্ররে পানিতে কার্বন ডাই অক্সাইড কয়েক উপায়ে দ্রবীভূত হয়। তবে সি গ্রাস এক্ষেত্রে বিরাট ভূমিকা রাখে। কারণ সি গ্রাস অগভীর পানিতেও সালোকসংশ্লেষ করে। তারাও ব্লু কার্বনে ভূমিকা রাখে। তাদের বায়েমাস গুলো কার্বনের অংশ। ব্লু কার্বন সঞ্চিত হতে এসব উদ্ভিদের উপরিভাগে (পাতা, শাখা, প্রশাখা),নিচের দিক (শিকড়), রাইজোম এবং মরা কাঠ, পচা কাঠ, জৈব পদার্থ-সমৃদ্ধ পলি ইত্যাদি।

কার্বন সঞ্চিত সাধারণত দুটি উপায়ে হয়

# যেখানে কার্বন নির্গত হয় ঠিক সেখানে টেপ হয়। অর্থাৎ উদ্ভিদ নিজের পরিবেশে নির্গত কার্বন ডাই অক্সাইড সালোকসংশ্লেষ প্রক্রিয়ায় গ্রহণ করে। নিজের মধ্যে জমা রাখে। জমা রাখার প্রক্রিয়াদি ধীর গতি হয় এবং অক্সিজেন মুক্ত পরিবেশ হতে হয় (ডিকমপোজিসন ইন এনারবিক)
# এক পরিবেশে কার্বন নির্গত হয় অন্য পরিবেশে গিয়ে সঞ্চিত হয়। এটা খুবই গুরুত্বপূর্ণ কারণ অধিকাংশ কার্বন উদ্ভিদের বিভিন্ন অংশে এই উপায়ে জমা হয়। যা বছরের পর বছর হতে থাকে&nbsp;.

## Overview
.

## References



বিষয়শ্রেণী:বাস্তুতন্ত্র
বিষয়শ্রেণী:জৈব সমুদ্রবিজ্ঞান
বিষয়শ্রেণী:রাসায়নিক সমুদ্রবিজ্ঞান
চন্দন প্রভাকর

**চন্দন প্রভাকর** হলেন একজন ভারতীয় স্ট্যান্ড আপ কমেডিয়ান এবং অভিনেতা। তিনি পাঞ্জাবের অমৃতসরে জন্মগ্রহণ করেন। তিনি বেশ কয়েকটি পাঞ্জাবি চলচ্চিত্র পরিচালনা এবং সেগুলোর স্ক্রিপ্ট লিখেছেন। একই সাথে তিনি বেশ কয়েকটি পাঞ্জাবি চলচ্চিত্রে প্রধান চরিত্রে অভিনয় করেছেন। তিনি *[[দ্য গ্রেট ইন্ডিয়ান লাফটার চ্যালেঞ্জ|দ্য গ্রেট ইন্ডিয়ান লাফটার চ্যালেঞ্জের]]* ৩য় আসরের প্রথম রানার আপ হন। তিনি বর্তমানে সনিতে সম্প্রচারিত *[[দ্য কপিল শর্মা শো|দ্য কপিল শর্মা শোতে]]* একজন চা বিক্রেতার চরিত্রে অভিনয় করছেন।

## প্রথম জীবন
চন্দন প্রভাকর অমৃতসরের একটি পাঞ্জাবি পরিবারে জন্মগ্রহণ করেন। তিনি অমৃতসরেই যন্ত্র প্রকৌশলে পড়াশুনা করেন। তিনি এবং কপিল শর্মা হলেন ছোটবেলার বন্ধু।  তারা দুজনে একই জায়গায় বসবাস করত এবং তারা দুজনে একই বিদ্যালয়ে পড়াশুনা করত। চন্দন টেলিভিশনে অভিষেক করেন দ্য গ্রেট ইন্ডিয়ান লাফটার চ্যালেঞ্জ-এর মাধ্যমে, যেখানে কপিল শর্মা বিজয়ী হয় এবং চন্দন প্রথম রানার আপ হন।

## ব্যক্তিগত জীবন
২০১৫ সালের ২৫ এপ্রিল চন্দন অমৃতসরের মেয়ে নন্দনী টেন্ডনকে বিবাহ করেন। এই বিবাহটি পাঞ্জাবি রীতিতে সম্পন্ন হয়, যেখানে তার পিতা-মাতা সহ তার অনেক বন্ধু-বান্ধব উপস্থিত ছিল। তিনি কমেডিয়ানের পাশাপাশি একজন চিত্রশিল্পীও। তার অঙ্কিত চিত্র বিদেশেও প্রদর্শিত হয়েছে। কিছু অনিবার্য কারণবশত তিনি তার চিত্রশিল্পের কাজ এগিয়ে নিতে পারেননি।

## অভিনয় জীবন
চন্দন প্রভাকর পাঞ্জাবি চলচ্চিত্রের সাথে অধিক সংযুক্ত। তিনি বেশ কয়েকটি পাঞ্জাবি চলচ্চিত্র নিজে পরিচালনা এবং প্রযোজনা করেছেন। তিনি ইটিসি পাঞ্জাবিতে সম্প্রচারিত "লাফটার দা মাস্টার" নামক অনুষ্ঠানটি প্রযোজনা করেছেন। তার অভিনীত কয়েকটি উল্লেখযোগ্য চরিত্র হলো: হারপাল সিং (হাবিলদার), ঝানা সিং এবং রাজু।

### টেলিভিশন

### চলচ্চিত্র

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:অমৃতসরের ব্যক্তি
বিষয়শ্রেণী:হিন্দি টেলিভিশনের অভিনেতা
বিষয়শ্রেণী:পাঞ্জাবি চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় কৌতুকাভিনেতা
বিষয়শ্রেণী:অমৃতসরের অভিনেতা
বিষয়শ্রেণী:১৯৮১-এ জন্ম
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ভারতীয় টেলিভিশন প্রযোজক
বিষয়শ্রেণী:২১শ শতাব্দীর ভারতীয় পুরুষ লেখক
তাজপুর ইউনিয়ন, ওসমানীনগর

**তাজপুর ইউনিয়ন ** বাংলাদেশের সিলেট জেলার ওসমানী নগর উপজেলার একটি ইউনিয়ন।

## ইতিহাস
তাজপুর পূর্বে আওরঙ্গপুর পরগনার ঐতিহাসিক গৌহরপুরের একটি অংশ ছিল। ১৩০৩ সালে গৌর বিজয়ের পরে ১৪ শতকের মাঝামাঝি সময়ে শাহ জালালের শিষ্যরা তাজপুরে বসতি স্থাপন করেছিলেন এবং ইসলাম প্রচার করেছিলেন। তাঁদের মধ্যে একজন ছিলেন শাহ তাজউদ্দিন যার নামানুসারে আজকের এই নামকরণ করা হয়েছে।

১৮৮৭ সালে ইউনিয়নের প্রথম উচ্চ বিদ্যালয় মঙ্গলচণ্ডী নিশিকান্ত মডেল উচ্চ বিদ্যালয় প্রতিষ্টিত হয়। এরপর মুহাম্মদ নূর মিয়া বালিকা উচ্চ বিদ্যালয় চালু করা হয়, এতে সেখানে মেয়েদের আরও উচ্চ স্তরে পড়াশোনার সুযোগ পায়। ত্রিশ বছর পরে, এখানে কেএমজিডি নামে দ্বিতীয় উচ্চ বিদ্যালয় চালু করা হয়।

তাজপুর ইউনিয়ন প্রথমে বালাগঞ্জ উপজেলার অংশ ছিল। ওসমানী নগর থানাটি ২০০৩ সালের ২৩ শে মার্চ প্রতিষ্ঠিত হলে এতে তাজপুরও যুক্ত হয়। ২ জুন ২০১৪ সালে তাজপুরকে ওসমানী নগর উপজেলার অংশে যুক্ত করা হয়। ৫ জানুয়ারী ২০১৮ সালে খাসি কাপন নাইট রাইডার্স (কাশিকাপন) নামে একটি স্থানীয় দল সিলেট সিক্সার্সকে (একটি বাংলাদেশ প্রিমিয়ার লিগের দল) একটি ক্রিকেট টুর্নামেন্টের ফাইনালে পরাজিত করলে এই ইউনিয়নটি মিডিয়ার মনোযোগ আকর্ষণ করে।

## ভৌগোলিক উপাত্ত
তাজপুর ইউনিয়নের আয়তন ৫৮২০ একর (৮.৫ বর্গ কিলোমিটার)। তাজপুর ইউনিয়ন ওসমানী নগর উপজেলার উত্তর অংশে অবস্থিত। এটির পশ্চিমে গোয়ালাবাজার ও উমরপুর ইউনিয়ন এবং বিশ্বনাথ উপজেলা, পূর্বে ওসমানপুর ও দয়ামির ইউনিয়ন, উত্তরে দয়ামির ও বিশ্বনাথ এবং দক্ষিণে গোয়ালাবাজার এবং বোয়ালজুর ইউনিয়ন (বালাগঞ্জ উপজেলা) অবস্থিত।

## প্রশাসনিক অবকাঠামো
এই ইউনিয়নে ৪৯টি গ্রাম এবং ২০ টি মৌজা আছে। ৯ টি ওয়ার্ড এবং ৪৯ টি মহল্লা নিয়ে এ তাজপুর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

## জনসংখ্যার উপাত্ত
বাংলাদেশর ১৯৯১ আদমশুমারি অনুযায়ী তাজপুর ইউনিয়নের জনসংখ্যা ১৯,৭৯৭ জন। এর মধ্যে মহিলা ৫১%, এবং পুরুষ  ৪৯%।

## ভাষা ও সংস্কৃতি
স্থানীয় জনগোষ্ঠী তাদের আদি সিলেটি উপভাষায় কথা বলেন তবে তারা মানক বাংলাতেও কথা বলতে পারেন।  বিদ্যালয়গুলিতে আরবি এবং ইংরেজি ভাষাও শেখানো হয়। ইউনিয়নে ৪০ টি মসজিদ রয়েছে।

## শিক্ষা
এখানে সাক্ষরতার হার ৪৮.৬৯%। এখানে ১৭টি প্রাথমিক বিদ্যালয় রয়েছে এবং এর মধ্যে কয়েকটি হল: কাশিকাপন, আইলাকান্দি, কাদিপুর, নাগরকোনা, দোশাল এবং সিলমনপুর। এখানে একটি কলেজ, চল্লিশটি মক্তব রয়েছে, দশটি মাদ্রাসা রয়েছে। মাদ্রাসার মধ্যে কিছু উল্লেখযোগ্য হল আলহাজ্ব মিনা বেগম দাখিল মাদ্রাসা, আশরাফুল উলূম কাদিপুর, বোরায়া-কাজিরগাঁও উসমানিয়া মহিলা উপাধি মাদ্রাসা এবং তাহফিজুল কুরআন কাশিকাপন-সুরতপুর মাদ্রাসা।

## অর্থনীতি ও পর্যটন
তাজপুরে উল্লেখযোগ্য সংখ্যক ব্রিটিশ এবং মার্কিন প্রবাসি রয়েছে যাদের এর অর্থনীতিতে অবদান রয়েছে। এখানে চারটি হাট বাজার রয়েছে, তা হ'ল: তাজপুর বাজার, কাশিকাপন বাজার, মঙ্গলচণ্ডী বাজার এবং রাখালগঞ্জ বাজার। এখানে দুটি পোস্ট অফিস রয়েছে (তাজপুর এবং ব্রাহ্মণশ্মশান)। এখানে থাকা শের খান (চানপুর), ইনসান শাহ (লামপাড়া) এবং বোয়ালি শাহ (দোশাল) এর মাজারগুলি জনপ্রিয় পর্যটন স্থান। এখানে কাদিপুর দিঘিরপাড় (বড় পুকুর) নামে একটি শত বছরের পুরনো পুকুর রয়েছে যা উদ্যান, মসজিদ এবং ইসলামী গ্রন্থাগারের পাশে অবস্থিত।

## আরও দেখুন
* সিলেট জেলা
* সিলেট বিভাগ
* বাংলাদেশের ইউনিয়নের তালিকা

## তথ্যসূত্র

## বহিঃসংযোগ

বিষয়শ্রেণী:ওসমানীনগর উপজেলার ইউনিয়ন
আইফোন ৭

**আইফোন ৭** একটি স্মার্টফোন যা বাজারে এনেছে অ্যাপল ইনকর্পোরেটেড। এটা দশম জেনারেশনের আইফোন যা ৭ সেপ্টেম্বর, ২০১৬ তে প্রথম বাজারে অবমুক্ত করা হয় এবং ১৬ সেপ্টেম্বর, ২০১৬ তা বাজারে আসে।

## ইতিহাস
আইফোন ৬এস-এর উত্তরসূরি হিসেবে আইফোন ৭-এর উন্নয়ন শুরু হয় ২০১৫ সালের দিকে, যেখানে প্রধান লক্ষ্য ছিল পানি ও ধুলো প্রতিরোধী নির্মাণবন্ধন আনা এবং অভ্যন্তরীণ হার্ডওয়্যারে উল্লেখযোগ্য পরিবর্তন করা। এই মডেলে প্রথমবারের মতো আইফোন থেকে ৩.৫ মিমি হেডফোন জ্যাক অপসারণ করা হয় এবং হোম বোতাম-কে স্পর্শনির্ভর ট্যাপটিক ইঞ্জিন-নির্ভর capacitive বাটনে রূপান্তর করা হয়। অ্যাপলের নিজস্ব A10 Fusion চিপ ব্যবহার করে পারফরম্যান্স প্রায় দ্বিগুণ করা হয়, এবং ক্যামেরা, লাউডস্পিকার ও ব্যাটারি লাইফে উন্নতি আনা হয়। ডিভাইসটি ৭ সেপ্টেম্বর ২০১৬-এ একটি ইভেন্টে উন্মোচিত হয় এবং ১৬ সেপ্টেম্বর ২০১৬-তে বাজারে আসে।

## বিস্তারিত বর্ণনা
আইফোন ৭ এ রয়েছে ৪.৭ ইঞ্চি টাচস্ক্রীণ ডিসপ্লে এবং ৭৫০ X ১৩৩৪ পিক্সেল রেজ্যুলেশন, যেখানে রয়েছে ৩২৬ পিপিআই।

আইফোন ৭ এ রয়েছে কোয়াড কোর অ্যাপল এ১০ ফিউশন প্রসেসর এবং ২জিবি র‌্যাম। এর সাথে সংযুক্ত অভ্যন্তরীন স্টোরেজকে পরবর্তীতে আর বাড়ানো যায় না। এতে রয়েছে ১২ মেগাপিক্সেল প্রাইমারি ক্যামেরা যেটা পিছনের দিকে অবস্থিত। আর রয়েছে ৭ মেগাপিক্সেল সম্মুখ ক্যামেরা সেলফি তোলার জন্য।

আইফোন ৭ এ রয়েছে আই অপারেটিং সিস্টেম ১০। এতে ১৯৬০মিলি অ্যাম্পিয়ার আওয়ার ব্যাটারি রয়েছে যেটা খোলা যায় না। ফোনটির মাপ হচ্ছে ১৩৮.৩০ X ৬৭.১০ X ৭.১০ (দৈর্ঘ্য X প্রস্থ X পুরুত্ব) এবং ওজন হল ১৩৮.০০ গ্রাম।

আইফোন ৭-এ একটিমাত্র সিম (জিএসএম) ব্যবহার করা যায় যেটা ন্যানো সিম। কানেকটিভিটি অপশন গুলো হল ওয়াইফাই, জিপিএস, ব্লুটুথ, এনএফসি, ৩জি এবং ৪জি। সেন্সরসমূহ হল কম্পাস ম্যাগনেটোমিটার, প্রক্সিমিটি সেন্সর, অ্যাক্সিলারোমিটার, অ্যাম্বিয়েন্ট লাইট সেন্সর, জাইরোস্কোপ এবং ব্যরোমিটার।

## প্রযুক্তিগত স্পেসিফিকেশন

## সফটওয়্যার
আইফোন ৭ **iOS 10** দিয়ে চালু হয় এবং পরবর্তীতে Apple-এর iOS আপডেটের মাধ্যমে **iOS 16** পর্যন্ত আপগ্রেড করা যায়। এতে রয়েছে Apple-এর নিজস্ব অ্যাপ স্টোর, Siri ভয়েস অ্যাসিস্ট্যান্ট, iMessage, FaceTime এবং iCloud সমর্থন। আইফোন ৭ সফটওয়্যারে উন্নত নিরাপত্তা বৈশিষ্ট্য যেমন Face ID/Touch ID (Home Button-এর মাধ্যমে), App Tracking Transparency, এবং নিয়মিত নিরাপত্তা আপডেট অন্তর্ভুক্ত রয়েছে।

## মূল্য
বাংলাদেশে এর মূল্য শুরু হয় ৭৬০০০ টাকা থেকে। আইফোন ৭ (৩২ জিবি) মূল্য ৭৬,০০০ টাকা, আইফোন ৭ (১২৮ জিবি) মূল্য ৮৭,৬৫০ টাকা এবং আইফোন ৭ (২৫৬ জিবি) মূল্য ৯৯,২৫০ টাকা।

## বৈশিষ্ট্যগুলো হলো
* ৩জি এর পাশাপাশি EVDO এর সংযোজন।
* পানিরোধী এবং ওয়্যারলেস হেডফোন, অ্যানটেনার অবস্থানের পরিবর্তন।
* আইফোন ৭-এর ক্যামেরায় ব্যাপক পরিবর্তন আনা
হয়েছে, যোগ করা হয়েছে
৬টি এলমেন্টের সমন্বয়ে তৈরি লেন্স, যা আরো দ্রুত এবং উজ্জ্বল ছবি তুলতে সক্ষম৷ আর আইফোন ৭
প্লাসে পাশাপাশি দু’টি ক্যামেরা থাকছে যাতে
ওয়াইড অ্যাঙ্গেল এবং টেলিফোটো তোলা সহজ হয়।

## তথ্যসূত্র

বিষয়শ্রেণী:আইফোন
বিষয়শ্রেণী:আইওএস (অ্যাপল)
বিষয়শ্রেণী:বন্ধ হওয়া আইফোন
বিষয়শ্রেণী:২০১৬-এ প্রবর্তিত মোবাইল ফোন
বিষয়শ্রেণী:২০১৬-এ কম্পিউটার সম্পর্কিত প্রবর্তন
বিষয়শ্রেণী:একাধিক পিছনের ক্যামেরা সহ মোবাইল ফোন
বিষয়শ্রেণী:৪কে ভিডিও রেকর্ডিং সহ মোবাইল ফোন
বিষয়শ্রেণী:২০২২-এ বন্ধ পণ্য ও সেবা
বিষয়শ্রেণী:বন্ধ ফ্ল্যাগশিপ স্মার্টফোন
মুশফিকুর রহমান

**মুশফিকুর রহমান** (জন্ম: ১০ জানুয়ারি, ১৯৭৭) রাজশাহীতে জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে রাজশাহীর প্রতিনিধিত্ব করেন। এছাড়াও, অনূর্ধ্ব-১৯ দলের পক্ষেও খেলেছেন। ডানহাতি ব্যাটসম্যান হিসেবে সুনাম কুড়িয়েছেন। পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন। আদর্শ অল-রাউন্ডার ছিলেন তিনি।

## খেলোয়াড়ী জীবন
রাজশাহীর দ্বিতীয় ক্রিকেটার হিসেবে আন্তর্জাতিক ক্রিকেটে অংশ নেয়ার সৌভাগ্য অর্জন করেন। টেস্ট মর্যাদাপ্রাপ্তির শুরুর দিকে ২০০০-০১ মৌসুমে জিম্বাবুয়ে সফরে অভিষেক ঘটে তার। বাবু ডাকনামে পরিচিত মুশফিকুর রহমানের ১৯ এপ্রিল, ২০০১ তারিখে টেস্ট অভিষেক ঘটে।  বুলাওয়েতে অনুষ্ঠিত টেস্টে তার ঐ অভিষেক সুখকর হয়নি। ঐ টেস্টে ইনিংস ও ৩২ রানে এবং ২৬ এপ্রিল, ২০০১ তারিখে হারারের দ্বিতীয় টেস্টে ৮ উইকেটে পরাজিত হয় বাংলাদেশ দল। উভয় টেস্টেই তিনি কোন উইকেট পাননি কিংবা দুই অঙ্কের কোটাও স্পর্শ করতে পারেননি। ফলশ্রুতিতে পরবর্তী দুই বছর দল নির্বাচকমণ্ডলী কর্তৃক উপেক্ষিত হন। ২০০৩ সালে ব্যাটিং কৌশল রপ্ত করে ডেভ হোয়াটমোরের নতুন যুগে পুনরায় অন্তর্ভুক্ত হন। অক্টোবর, ২০০৩ সালে সফরকারী ইংল্যান্ডের বিপক্ষে অনুষ্ঠিত প্রথম টেস্টে গুরুত্বপূর্ণ দুটি ইনিংস খেলেন। এরপর থেকেই দলের অন্যতম খেলোয়াড়ে রূপান্তরিত হন। কিন্তু আন্তর্জাতিক ক্রিকেটে তিনি আর কেবলমাত্র আর একটি বছর খেলার সুযোগ পান।

২০০০ থেকে ২০০৪ সালের মধ্যে বাংলাদেশ দলের পক্ষে দশটি টেস্ট ও ২৮টি একদিনের আন্তর্জাতিকে অংশ নিয়েছেন তিনি। ৩০ মে, ২০০০ তারিখে ভারতের বিপক্ষে ওডিআই অভিষেক ঘটে তার। ২৭ ডিসেম্বর, ২০০৪ তারিখে ঢাকায় ভারতের বিপক্ষে সর্বশেষ একদিনের আন্তর্জাতিক খেলেন। কোন শতক কিংবা অর্ধ-শতকের সন্ধান না পেলেও টেস্ট এবং ওডিআইয়ে যথাক্রমে ৪৬* ও ৪৯ করেছিলেন। উভয় স্তরের ক্রিকেটেই ৬টি ক্যাচ নিয়েছেন।

## অবসর
ঘরোয়া প্রথম-শ্রেণীর ক্রিকেটে ব্যাটসম্যান হিসেবেই মূলতঃ খেলেছেন এবং ক্লাব ক্রিকেটে ২০০৮ সাল পর্যন্ত সক্রিয় ছিলেন তিনি। খেলা থেকে অবসর নিয়ে রেফারির ভূমিকায়ও অবতীর্ণ হয়েছিলেন।

## তথ্যসূত্র

## আরও দেখুন
* অ্যান্ডি ব্লিগনট
* টেস্ট ক্রিকেটে হ্যাট্রিকের তালিকা
* বাংলাদেশী ওডিআই ক্রিকেটারদের তালিকা
* ২০০৪-০৫ ভারত ক্রিকেট দলের বাংলাদেশ সফর

## বহিঃসংযোগ
* 
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:রাজশাহী বিভাগের ক্রিকেটার
বিষয়শ্রেণী:রাজশাহী বিভাগ থেকে আগত ক্রিকেটার
বিষয়শ্রেণী:১৯৮০-এ জন্ম
বিষয়শ্রেণী:রাজশাহী জেলার ব্যক্তি
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:কমনওয়েলথ গেমসে বাংলাদেশের প্রতিযোগী
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বাঁইগাছা উচ্চ বিদ্যালয়

**বাঁইগাছা উচ্চ বিদ্যালয়** বাগমারা উপজেলার শুভডাঙ্গা ইউনিয়নের একটি শিক্ষা প্রতিষ্ঠান।

## অবস্থান
বাঁইগাছা গ্রামের এটি প্রতিষ্ঠিত। ১৯৬৭ সালে এটি প্রতিষ্ঠিত হয়। এটি কম্প নদীর তীরে অবস্থিত।

## অবকাঠামো
বর্তমানে দুটি দুই তলা এবং তিনটি এক তলা ভবন আছে। মোট ১৪ টি কক্ষ দ্বারা এই বিদ্যালয়ের শিক্ষা কার্যক্রম চলছে। ১৯৯৪ সালে প্রথম একটি পাকা ভবন হয়। তারপর আরো দুটি ভবন তৈরি হয়। দীর্ঘদিন পর গত চার বছরের মধ্যে দুটি দুই তল্ ভবন নির্মাণ হয়।

## ইতিহাস
সর্বপ্রথম বাঁশের ধারা দিয়ে ১৯৬৭ সালে বাঁইগাছা উচ্চ বিদ্যালয়ের যাত্রা শুরু হয়। ১৯৯৪ সালে বিদ্যালয়টির পাকা ভবন তৈরি হয়।

## ছবি

Baigacha High School.jpg
Baigacha High School 2.jpg
Baigacha High School 3.jpg
Baigacha High School 4.jpg
Baigacha High School 5.jpg


## তথ্যসূত্র

বিষয়শ্রেণী:বাগমারা উপজেলা
জিও নিউজ

**জিও নিউজ** একটি পাকিস্তানি প্রাইভেট টেলিভিশন সংবাদ চ্যানেল যেটি 'ইন্ডিপেনডেন্ট মিডিয়া কর্পোরেশন' মালিকাধিন এবং পরিচালনাধিন হিসেবে বিশেষভাবে স্বীকৃত। এছাড়াও এটির সহকারী প্রতিষ্ঠান ‌‍'জং গ্রুপ অব নিউজপেপার' মালিকানাধিন হিসেবেও পরিচিত।

## অনুষ্ঠানমালা
* মেরে মুতাবিক
* আপাস কি বাত 
* ক্যাপিটাল টক 
* জুগনু
* রিপোর্ট কার্ড
* হাম সাব উম্মিদ সে হ্যায়
* নয়া পাকিস্তান
* আজ শাহজিব খানজাদা কে সাথ 
* এক দিন জিও কে সাথ 
* জিরগা
* বুরকা অ্যাভেঞ্জার
* জিও কার্টুন
* খাবারনাক
* স্কোর 
* জিও পাকিস্তান মরনিং শো

## তথ্যসূত্র

## বহিঃসংযোগ
*, Geo Television Network, Homepage, Retrieved 29 Aug 2016

বিষয়শ্রেণী:পাকিস্তানের গণমাধ্যম
বিষয়শ্রেণী:পাকিস্তানি টেলিভিশন চ্যানেল
বিষয়শ্রেণী:২০০৪-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:যুক্তরাজ্যের উর্দু ভাষার টেলিভিশন চ্যানেল
বিষয়শ্রেণী:পাকিস্তানের টেলিভিশন স্টেশন
বিষয়শ্রেণী:২০০২-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:২০০২-এ পাকিস্তানে প্রতিষ্ঠিত
বিষয়শ্রেণী:পাকিস্তানে রক্ষণশীলতা
মহজমপুর শাহী মসজিদ

**মহজমপুর শাহী মসজিদ** মধ্যযুগীয় ছয় গম্বুজবিশিষ্ট একটি ঐতিহাসিক মসজিদ। এটি সোনারগাঁওয়ে অবস্থিত যে স্থানটি সুলতানী শাসনামলে বাংলার রাজধানী ছিল।

## অবস্থান
মসজিদটি নারায়নগঞ্জ জেলার সোনারগাঁও জেলার জামপুর ইউনিয়নের মহজমপুর/মজমপুর (পূর্বে মুয়াজ্জমপুর) গ্রামে অবস্থিত। ঢাকা- চট্টগ্রাম মহাসড়কের মদনপুর বাসস্ট্যান্ড থেকে ১০ কিলোমিটার  দক্ষিণ-পূর্বে এ মসজিদটি অবস্থিত।

## ইতিহাস
এখানে প্রাপ্ত শিলালিপি অনুসারে ৮৩৬-৮৩৯ হিজরি বা ১৪৩২-১৪৩৬-এর মাঝামাঝি সময়ে অর্থাৎ শামসউদ্দিন আহমাদ শাহ-এর শাসনামলে মসজিদটি নির্মিত। শিলালিপিটি ধ্বংসপ্রাপ্ত হলেও এর কিছু অংশের পাঠোদ্ধার করা হয়। এর নির্মাণকারী হিসেবে সেখানে ফিরুজ খান এবং আলি মুসার নাম লেখা রয়েছে।

## স্থাপত্য বিবরণ
সুলতানি আমলের মসজিদটি বিভিন্ন পর্যায়ের সংস্কারের পর এখনও টিকে আছে। বর্তমান কালের একটি মসজিদ নির্মিত হয়েছে এ মসজিদের সংস্কার করে। বর্তমানে মসজিদটির আয়তন প্রায় ১২.৯২ মিটার * ৯.৩ মিটার । এটি উত্তর-দক্ষিণে লম্বা। মসজিদের ৩ আইল, ২ টি বে আছে। মসজিদের মোট ৬ টি গম্বুজ।

মসজিদের অভ্যন্তরের মাপ ৯.৩ মিটার * ৬.৮ মিটার। দেয়াল ১.৮ মিটার পুরু। পূর্ব দেয়ালে ৩ টি খিলানবিশিষ্ট দরজা এবং উত্তর ও দক্ষিণ দেয়ালে ১ টি করে অনুরূপ দরজা আছে। পশ্চিম দেয়ালে কেন্দ্রীয় মিহরাবে কালো পাথরের স্তম্ভ এবং ঘণ্টা ও শিকলসহ অন্যান্য কারুকাজ শোভিত । ভিতরের ২ টি স্তম্ভ ও চারপাশের দেয়ালের উপর মসজিদের ৬ টি গম্বুজ নির্মিত।

মসজিদে ব্যবহৃত ইটের মাপ ৭”*৭”*১.৫” ইঞ্চি। কেন্দ্রীয় মিহরাবের পিছনের দেয়ালে যেসব পোড়ামাটির ফলক ছিল তার অধিকাংশই এখন ও টিকে আছে।

মসজিদের গায়ে একটি শিলালিপি ছিল। শিলালিপিটি ভেঙ্গে গেলেও কিছু অংশ পাঠোদ্ধার করা সম্ভব হয়েছে। শিলালিপি অনুসারে মসজিদটি সুলতান জালালউদ্দিন মুহাম্মদ শাহ এর পুত্র সুলতান শামসউদ্দিন আহমাদ শাহ এর শাসনামলে ফিরোজ/ ফিরুজ খান নামে জনৈক ব্যক্তি নির্মাণ করেন।

## মাযার
মসজিদের পাশে শাহ আলমের সমাধি রয়েছে বলে স্থানীয় ব্যক্তিরা অভিমত প্রকাশ করেছে। তবে ঐতিহাসিকভাবে জানা যায় যে, এটি শাহ লংগরের সমাধি। তবে এ স্থানে আরো অনেকগুলো পাকা বাঁধানো রয়েছে যেগুলোর পরিচয় সম্পর্কে নিশ্চিত হইয়া যায় নি। শাহ লঙ্গরের মাযারটি মসজিদের দক্ষিণে অবস্থিত। এটি এক তলা ভবনের অভ্যন্তরে নির্মিত। 
জনশ্রুতি অনুসারে শাহ লঙ্গর ছিলেন বাগদাদের এক শাহজাদা। সংসারের প্রতি অনাসক্তি হেতু তিনি দেশে ভ্রমণ করতে করতে এখানে বসবাস শুরু করেন এবং এখানেই মৃত্যুমুখে পতিত হন। তাকে এখানে সমাহিত করা হয়েছে।

## চিত্রশালা

File:Back design.jpg|মসজিদের পিছনের অংশ
File:Interior of the Mosque (main mihrab).jpg|মসজিদের অভ্যন্তর (প্রধান মিহরাব)


## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা

## তথ্যসূত্র

## বহিঃসংযোগ

* বাংলাপিডিয়ায় মহজমপুর শাহী মসজিদ

বিষয়শ্রেণী:নারায়ণগঞ্জ জেলার মসজিদ
বিষয়শ্রেণী:নারায়ণগঞ্জ জেলার প্রত্নতাত্ত্বিক স্থাপনা
বিষয়শ্রেণী:সোনারগাঁও উপজেলা
বিষয়শ্রেণী:বাংলা_সালতানাতের_মসজিদ
কম্পো নদী

**কম্পো নদী** আত্রাই নদীর একটি শাখা নদী।

## উৎপত্তি
আত্রাই নদী থেকে উৎপত্তি কম্পো নদী। ভবানীগঞ্জ পৌরসভা থেকে শুরু করে হাটগাঙ্গোপাড়া পর্যন্ত এর বিস্তার। পশ্চিম বাগমারার সকল খাল ও বিলের পানির প্রধান উৎস এই কম্পো নদী।

রাজশাহী জেলার এটি একটি গুরুত্বপূর্ণ নদী। কোলাবিল, বিল কালাই, বিলশনি, বিল সূতি, বিল মাললী, জোকার বিল, যশোবিল,মরা বিল, হাতিয়ার বিল, উধাঢুল বিল,দরগাতা বিল ইত্যাদি বিলের পানির প্রধান উৎস। যা পশ্চিম বাগমারার ফসল উৎপাদনে সাহায্য করে।

## নামকরণ
এই নদীর পানি মিঠা ও স্বচ্ছ। এর দৈর্ঘ্য বড় হলেও প্রস্থের দিক দিয়ে খুবই কম। এই নদীর পানি কম্পনের মতো কাপে বলে এর নামকরণ করা হয় কম্পো নদী বলে,অনেকের ধারনামতে।

তবে কারো কারো ধারণা মতে,এই নদীতে প্রচুর পরিমাণ দেশি জাতীয় মাছ পাওয়া যেতো। আর এসব মাছের লাফালাফিতে নদীর পানি কম্পনের মতো হতো, তাই এর নাম দেওয়া হয় কম্পো নদী।

## প্রাকৃতিক মাছের উৎস
এই নদীতে নানানরকম প্রাকৃতিক মাছ পাওয়া যায়। যদিও আগের থেকে এখন কম পাওয়া যায। কিছু কিছু মাছ বিলুপ্ত হয়ে গেছে। তাছাড়া মাছের পনা অবস্থায় শিক্র করার জন্য মাছের পরিমাণ দবন দিন কমে যাচ্ছে। অনেক জায়গায় নদীটি একদম শুকিয়ে গেছে। 

বোয়াল, শোল, গজার, আঁইড়, টেংরা, শিং, টাকি, বাঘাপুটি, টিপপুটি, গুচি, চিংড়ি, বেলে, আইকড়, বাইম, পবদা, পাতাসি, নয়না ইত্যাদি ধরনের দেশি মাছ পাওয়া যায়।
উল্লেখ্য নয়না ও গজার মাছ বিলুপ্ত হয়ে গেছে। কিন্তু এক সময় এদের সংখ্যা ছিল চোখে পড়ার মতো।
## অবদান
কম্পো নদী শুধু মাছ আর পানি দিয়ে পরিচিত ছিলনা। আগে যাতায়াতের প্রধান মাধ্যম ছিল কম্পো নদী।
১৯৯০ সালের আগে নৌকা ছিল কম্পো নদীর বাহন। শুধু তাই নয় এই এলাকার বাসিন্দার দ্রুতগামী যানবাহন ছিল নৌকা। তাই কম্পো নদীর তীর ঘেষে তৈরি হয় বসতবাড়ি, হাট-বাজার, স্কুল-কলেজ,মাদ্রাসা আরও অনেক কিছু।

এই নদীর তীরে স্থাপিত হয়েছে সময়ের সাথে সাথে কিছু হাট বাজার। যেমন: হাট ভাবানীগঞ্জ,হাট মাধনাগর,জাপ জতীনগঞ্জ,হাট বাঁইগাছা, হাট গাঙ্গোপাড়া,হাট খুজিপুর ছাড়াও আরও অনেক বাজার।

* হাট হচ্ছে সপ্তাহের নির্দিষ্ট এক বা দুই দিন আর বাজার হচ্ছে প্রতিদিনের কেনাবেচা।

## আরও দেখুন
* বাংলাদেশের নদীর তালিকা

## ছবি

চিত্র:Kompo River.jpg
চিত্র:Kompo River 3.jpg
চিত্র:Kompo River 4.jpg
চিত্র:Kompo River 5.jpg
চিত্র:Kompo River .jpg
চিত্র:Kompo River 6.jpg
চিত্র:Kompo River 9.jpg
চিত্র:Kompo River 10.jpg


## তথ্যসূত্র

বিষয়শ্রেণী:বাগমারা উপজেলা
বিষয়শ্রেণী:রাজশাহী জেলার নদী
অনির্বাণ লাহিড়ী

**অনির্বাণ লাহিড়ী** (জন্ম: ২৯ জুন ১৯৮৭) হলেন একজন ভারতীয় পেশাদার গলফ খেলোয়াড়, যিনি বর্তমানে ইউরোপীয় ট্যুর, এশিয়ান ট্যুর এবং পিজিএ ট্যুরে খেলেন।

## আরও দেখুন
* টেন গলফ
* সিদ্দিকুর রহমান

## বহিঃসংযোগ
* 
* 
* 
* ভারতের প্রফেশনাল গল্‌ফ ট্যুরের সরকারি ওয়েবসাইটে অনির্বাণ লাহিড়ীর প্রোফাইল​

বিষয়শ্রেণী:ভারতীয় পুরুষ ক্রীড়াবিদ
বিষয়শ্রেণী:ভারতের অলিম্পিক প্রতিযোগী
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০০৬ এশিয়ান গেমসের পদক বিজয়ী
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:অর্জুন পুরস্কার প্রাপক
বিষয়শ্রেণী:বেঙ্গালুরুর ক্রীড়াবিদ
বিষয়শ্রেণী:মহারাষ্ট্রের গলফ খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের গলফ খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের গলফ খেলোয়াড়
হরিশ্চন্দ্রপুর ২ সমষ্টি উন্নয়ন ব্লক

**হরিশ্চন্দ্রপুর ২ সমষ্টি উন্নয়ন ব্লক** ভারতীয় রাজ্য পশ্চিমবঙ্গেরর জেলা মালদার চাঁচল মহকুমার অন্তর্গত একটি প্রশাসনিক বিভাগ। এই ব্লকটি হরিশ্চন্দ্রপুর থানার অন্তর্গত। এই ব্লকের সদরদপ্তর বারদুয়ারিতে অবস্থিত।

## ভূগোল
হরিশ্চন্দ্রপুর ২ নং ব্লক ২৫° ২৩' ৪১" উঃ ৮৭° ৫১' ৩২" পূঃ-এ অবস্থিত।

## গ্রাম পঞ্চায়েত
হরিশ্চন্দ্রপুর ২ নং ব্লকের পঞ্চায়েত সমিতির গ্রাম পঞ্চায়েত হলো: মালিওর ১, মালিওর ২, সাদলিচাক, সুলতান নগর, চাঁদপুর (ইসলামপুর), দওলাত নগর, ভালুকা, দৌলতপুর এবং মসালদহ।

## জনপরিসংখ্যান
২০১১ সালের জনগণনা অনুসারে, হরিশ্চন্দ্রপুর ২ ব্লকের জনসংখ্যা ২৫১,৩৪৫। এর মধ্যে ১৩০,৬৩৭ জন পুরুষ ও  ১২০,৯৭৮ জন মহিলা।

## সা‌‌‌‌‌‌ক্ষরতা
২০১১ সালের জনগণনা অনুসারে, হরিশ্চন্দ্রপুর ২ ব্লকের ২৫১,৩৪৫ জনের মধ্যে ১১২,৬৯৮ জন স্বাক্ষর। তার মধ্যে ৬১,৭৩২ জন পুরুষ ও ৫০,৯৬৬ জন মহিলা।

## তথ্যসূত্র

বিষয়শ্রেণী:মালদহ জেলার সমষ্টি উন্নয়ন ব্লক
বূগি নাইটস

***বূগি নাইটস*** () পল থমাস আন্ডারসন পরিচালিত ও রচিত, ১৯৯৭ সালে মুক্তিপ্রাপ্ত একটি মার্কিন নাট্য চলচ্চিত্র। এই চলচ্চিত্রটি লস অ্যাঞ্জেলসের সান ফার্নান্ডো ভ্যালিতে চিত্রায়িত করা হয় এবং চলচ্চিত্রটিতে একজন তরুণের উপর গুরুত্ব দেওয়া হয়েছে যে একটি নাইটক্লাবে বাসন মাজার কাজ করে কিন্তু সে পর্নোগ্রাফিক চলচ্চিত্রে কাজ করে খ্যাতি অর্জন করতে চায়। সিনেমাটিতে দেখানো হয়েছে ১৯৭০ সালে পর্নোগ্রাফির স্বর্ণযুগে সেই তরুণের উত্থান আর ১৯৮০ সালে তার কর্মজীবনের পতন। এই চলচ্চিত্রটি আন্ডরসনের ১৯৮৮ সালে নির্মিত একটি সর্ট ফিল্ম *দ্যা ড্রিক ডিগলার স্টোরি*র সম্প্রসারিত সংস্করণ।

এতে অভিনয় করেন মার্ক ওয়েলবার্গ, জুলিয়ান মূর, বার্ক রেনল্ডস, ডন সেডল, জন সি রেলি, উইলিয়াম এইচ ম্যাকি ও হেদার গ্রাহাম। চলচ্চিত্রটিতে চিত্রগ্রাহক ছিলেন রবার্ট এলসউইট, মাইকেল পেন সুরকার এবং সম্পাদক ছিলেন ডিলান টিচনর।

বোয়টি ১৯৯৭ সালের ১০ অক্টোবরে মুক্তিপায় এবং চলচ্চিত্র সমালোচকের দ্বারা বহুল প্রশংসিতও হয়। অনেক সমালোচক চলচ্চিত্রটিকে রবার্ট আল্টম্যানের চলচ্চিত্র শৈলীর সাথে তুলনা করেন। এছাড়া এটি তিনটি অ্যাকাডেমি পুরস্কারের জন্য মনোনীত হয়, যেমন আন্ডারসন বেস্ট অরিজিনাল স্ক্রিনপ্লে জন্য, সেরা পার্শ অভিনেত্রীর মনোনীত হন মূর এবং সেরা পার্শ অভিনেতা হিসেবে মনোনীত হন রেনল্ডস। এছাড়াও বোয়টির সাউন্ডট্রাকও অনেক প্রশংসা লাভ করে।

## প্রেক্ষাপট

## তথ্যসূত্র

## আরও দেখুন
* পর্নোগ্রাফির স্বর্ণযুগ
* লিন্ডা লাভল্যাক

## বহিঃসংযোগ

* 
* 
* 
* 
* 
* Paul Thomas Anderson radio interview 
* "Livin' Thing: An Oral History of ''Boogie Nights''", Grantland, December 2014

বিষয়শ্রেণী:১৯৯৭-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৯০-এর দশকের নাট্য চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:অভিনেতা সম্পর্কিত চলচ্চিত্র
বিষয়শ্রেণী:ঔষধ সম্পর্কিত চলচ্চিত্র
বিষয়শ্রেণী:চলচ্চিত্রনির্মাণ সম্পর্কিত চলচ্চিত্র
বিষয়শ্রেণী:পর্নোগ্রাফি সম্পর্কে চলচ্চিত্র
বিষয়শ্রেণী:যৌনতা সম্পর্কে চলচ্চিত্র
বিষয়শ্রেণী:পুরুষ বেশ্যবৃত্তি সম্পর্কিত চলচ্চিত্র
বিষয়শ্রেণী:১৯৯৭-এর স্বাধীন চলচ্চিত্র
বিষয়শ্রেণী:মার্কিন হাস্যরসাত্মক নাট্য চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:অভিনয়শিল্পী সম্পর্কে চলচ্চিত্র
বিষয়শ্রেণী:চলচ্চিত্রনির্মাণ সম্পর্কে চলচ্চিত্র
বিষয়শ্রেণী:চলচ্চিত্র পরিচালক ও প্রযোজক সম্পর্কে চলচ্চিত্র
বিষয়শ্রেণী:পল টমাস অ্যান্ডারসন পরিচালিত চলচ্চিত্র
বিষয়শ্রেণী:১৯৭৭-এর পটভূমিতে চলচ্চিত্র
বিষয়শ্রেণী:১৯৭৮-এর পটভূমিতে চলচ্চিত্র
বিষয়শ্রেণী:১৯৮০-এর পটভূমিতে চলচ্চিত্র
বিষয়শ্রেণী:১৯৮২-এর পটভূমিতে চলচ্চিত্র
বিষয়শ্রেণী:১৯৮৪-এর পটভূমিতে চলচ্চিত্র
বিষয়শ্রেণী:ক্যালিফোর্নিয়ায় ধারণকৃত চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:১৯৭০-এর দশকের পটভূমিতে চলচ্চিত্র
বিষয়শ্রেণী:১৯৮০-এর দশকের পটভূমিতে চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার নাট্য চলচ্চিত্র
আলোক অঞ্চল

থাম্ব|চিত্রটি নিবন্ধের প্রাসংগিক
**আলোক অঞ্চল** হল সমুদ্রের পৃষ্ঠের যে অংশ পযর্ন্ত আলো পৌছে সে অংশকে সমুদ্রের আলোক অঞ্চল বলা হয়। 

সমুদ্রের আলোক অঞ্চলের সালোকসংশ্লেষণ হয় বলে সমুদ্রের প্রায় ৯০ ভাগ প্রাণী এই অঞ্চলে বাস করে।

এই অঞ্চলটি সমুদ্রের পৃষ্ঠ থেকে সমুদ্রের প্রায় ২০০ মিটার গভীরতা পযর্ন্ত বিস্তার লাভ করে।আলোক অঞ্চলে পরে রয়েছে মৃদু আলোক অঞ্চল এখঅনে সালোকসংল্লেষণ হবার মতা আলো পৌছায় না।

## তথ্যসূত্র

বিষয়শ্রেণী:জলজ বাস্তুসংস্থান
বিষয়শ্রেণী:মহাসাগরীয় পরিভাষা
নলিতো

**নলিতো** একজন স্পেনের পেশাদার ফুটবলার। তিনি ম্যানচেস্টার সিটির হয়ে ইংলিশ প্রিমিয়ার লিগে খেলছে।

## ক্রীড়াজীবন

### বার্সেলোনা
নলিতো ২২ বছর বয়স পর্যন্ত বার্সেলোনার বিভিন্ন পর্যায়ের দলে খেলত। ২০১০-১১ মৌসুমে বার্সার ১ম দলে সুযোগ পায়। তবে মাত্র ২ টি ম্যাচ খেলে আর সুযোগ পায়নি।

### বেনফিকা
২০১১ সালের মে মাসে বার্সেলোনার ৫ বছরের চুক্তির প্রস্তাব প্রত্যাখ্যান করে পর্তুগীজ ক্লাব বেনফিকাতে যোগ দেন নলিতো। ১ জুলাই বেনফিকার জার্সি গায়ে প্রথম অভিষেক হয়। ২০১৩ সালের ২৯ জানুয়ারি স্বদেশী ক্লাব গ্রানাদায় ৬ মাসের জন্য লোনে যোগ দেয় নলিতো। চুক্তির ৪ দিন পর অভিষেক ম্যাচে রিয়াল মাদ্রিদের বিপক্ষে মাঠে নেমে জয় পায়। যা গ্রানাদার ৪০ বছরের ইতিহাসে রিয়াল মাদ্রিদের বিপক্ষে ১ ম জয় ঐ ম্যাচে রোনালদোকে দিয়ে আত্মঘাতী গোল করান নলিতো।

### সেলতা ভিগো
১ জুলাই ২০১৩ সালে সেলতা ভিগোর সাথে ৪ বছরের চুক্তি করেন নলিতো। পুনরায় সাবেক কোচ লুইস এনরিকের কাছে আসেন। ১ম মৌসুমে দলের শীর্ষ গোলদাতার খেতাব অর্জন করেন।

### ম্যানচেস্টার সিটি
১ জুলাই ২০১৬ সালে ১৩.৮ মিলিয়ন পাউন্ডের বিনিময় ম্যানচেস্টার সিটিতে যোগ দেয়। ৪ বছরের চুক্তি করেন। ১৩ আগস্ট সান্ডারল্যান্ডের বিপক্ষে অভিষেক ম্যাচে ৫৯ মিনিট খেলার সুযোগ পায়। এর ৩ দিন পর সিটির হয়ে ১ম গোল এবং এসিস্ট করেন।

## তথ্যসূত্র

## বহিঃসংযোগ
* Nolito profile at BDFutbol
* Nolito profile at Futbolme (Spanish)
* Nolito profile  at ForaDeJogo
* Nolito career statistics at Soccerbase
* Nolito at National-Football-Teams.com

বিষয়শ্রেণী:জীবিত ব্যক্তি
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:১৯৮৬-এ জন্ম
বিষয়শ্রেণী:সেভিয়া ফুটবল ক্লাবের খেলোয়াড়
বিষয়শ্রেণী:আতলেতিকো সানলুকেনিয়ো ফুটবল ক্লাবের খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড়
বিষয়শ্রেণী:সেলতা ভিগোর খেলোয়াড়
বিষয়শ্রেণী:এসিহা বালোম্পিয়ের খেলোয়াড়
বিষয়শ্রেণী:গ্রানাদা ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:স্পোর্ট লিসবোয়া বেনফিকার খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:পর্তুগালে প্রবাসী পুরুষ ফুটবলার
দাঈ

**দাঈ** (       ।   , ) সাধারণত এমন একজন ব্যক্তি যিনি মানুষকে ইসলামে আমন্ত্রণ জানানোর কাজ দাওয়াতে নিযুক্ত হন। ফাতিমীয় খিলাফত যুগে, দাঈ শব্দটি বংশগত ইমামদের *ব্যতীত* গুরুত্বপূর্ণ ধর্মীয় নেতাদের বোঝাতে ব্যবহৃত হত এবং দাওয়াহ বা "মিশন" হল একটি যাজক-শৈলীর সংগঠন।

## আরও দেখুন
* দাওয়াত
* মুসলিম দাওয়াতীদের তালিকা

## তথ্যসূত্র

বিষয়শ্রেণী:ধর্মীয় উপাধি
বিষয়শ্রেণী:ইসলামি পরিভাষা
বিষয়শ্রেণী:আরবি শব্দ ও বাক্যাংশ
জামিয়া

**জামিয়া (جامعة)** (বা **জামেয়া **) হল একটি আরবি শব্দ যার অর্থ *সমাবেশ*।  শব্দটি দ্বারা একটি মসজিদ, বা আরও সাধারণভাবে একটি বিশ্ববিদ্যালয়কেও বোঝানো হয়। উল্লেখিত দ্বিতীয় অর্থে এটি মধ্যযুগীয় মাদ্রাসার বিপরীতে পাশ্চাত্য কাঠামোর অনুকরণে একটি আধুনিক বিশ্ববিদ্যালয়কে বোঝাতে প্রাতিষ্ঠানিকভাবে শব্দটির ব্যবহার হয়। পরিভাষাটিকে ইংরেজি "ইউনিভার্সিটি" বা ফরাসি "ইউনিভার্সিটাট" এর একটি আরবি অনুবাদ বলে মনে করা হয় এবং ১৯ শতকের মাঝামাঝি সময়ে শব্দটির ব্যবহার প্রসার লাভ করে; শব্দটি ১৯০৬ সালের মাঝামাঝি সময়ে মিশরে সর্বপ্রথম সুনির্দিষ্টভাবে এ অর্থে ব্যবহৃত হতে দেখা যায়।

## আরও দেখুন
* আল জামিয়া আল ইসলামিয়া পটিয়া
* আল জামিয়াতুল আরবিয়াতুল ইসলামিয়া জিরি
* জামিয়া রাহমানিয়া আরাবিয়া
* জামিয়া নূরিয়া ইসলামিয়া
* জামিয়া ইসলামিয়া মোমেনশাহী

## তথ্যসূত্র

বিষয়শ্রেণী:ইসলামি পরিভাষা
হলদিয়া শিল্পতালুক

**হলদিয়া শিল্পতালুক** পশ্চিমবঙ্গের পূর্ব মেদিনীপুর জেলায় অবস্থিত। এটি হলদিয়া শহরকে কেন্দ্র করে গড়ে উঠেছে। ভারতের অগ্রগণ্য এই শিল্পতালুকটিতে প্রধানত পেট্রোকেমিকাল ও রাসায়নিক শিল্প গড়ে উঠেছে।

## পরিকাঠামো
 

শিল্পতালুকটি মোট ৩৩৪ একর জমির উপর গড়ে উঠেছে। এটি ৪১ নং জাতীয় সড়ক (ভারত) দ্বারা ৬ নং জাতীয় সড়ক (মুম্বাই রোড) বা স্বর্ণ চতুর্ভুজ এর সঙ্গে যুক্ত। এটি ব্রডগেজ রেলপথ দ্বারা মেচেদায় হাওড়া-খড়গপুর শাখার সঙ্গে যুক্ত। শিল্পতালুকটি হলদিয়া বন্দরএর খুবই কাছে অবস্থিত।

## শিল্পগোষ্ঠী ও শিল্প
* মিৎসুবিস পেট্রোকেমিকাল - এটি একটি জাপানভিত্তিক শিল্পগোষ্ঠী। এটি শিল্প তালুকে একটি পেট্রোকেম গড়ে তুলেছে। বর্তমানে এই কারখানাটি চ্যাটার্জি গোষ্ঠী অধিগ্রহণ করেছে।
* হলদিয়া তৈল শোধনাগার - এটি ইন্ডিয়ান ওয়েল লিমিটেড নির্মাণ করেছে।
* হলদিয়া পেট্রোকেমিক্যালস - এই কারখানাটি বর্তমানে চ্যাটারজি গোষ্ঠী,টাটা গোষ্ঠী ও ইন্ডিয়ান অয়েল এর মালিকানায় রয়েছে।
* সাউথ এসিয়ান পেট্রোকেম।

## আরও দেখুন
* পশ্চিমবঙ্গের শিল্পতালুকসমূহের তালিকা।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের শিল্পতালুক
বানগালা ভাষা

**বানগালা** বান্টু ভাষা পরিবারের একটি ভাষা যা কঙ্গো প্রজাতন্ত্রের উত্তর-পূর্ব অঞ্চল, দক্ষিণ সুদান, এবং ইউগান্ডার পশ্চিমাংশের কিছু অঞ্চলে প্রচলিত ভাষা। বানগালা ভাষাটি লিনগালা ভাষা হতে আলাদা, এটি জনগণের প্রাথমিক ভাষা হিসেবে কদাচিৎ ব্যবহৃত হলেও বিভিন্ন ভাষার সাথে মিশ্র-ভাষা হিসেবে বহুল ব্যবহৃত হয়। এই ভাষাটির ভাষাভাষীর অনুমিত সংখ্যা ২ থেকে ৩.৫ মিলিয়নের মতে। ভাষাটি লিনগালা ভাষাভাষী অঞ্চলের উত্তর-পূর্ব দিকের এলাকাজুড়ে প্রচলিত।

## ইতিহাস
লিনগালা ভাষার উত্তর ও পূর্ব অঞ্চলের বিস্তীর্ণ এলাকায়, ভাষাটিতে উপজাতীয় এবং অঞ্চলিক শব্দ মূল লিনগালা শব্দকে প্রতিস্থপিত করছে, এবং সেই অঞ্চলের ভাষাটি আরও মিশ্র-ভাষায় পরিণত হতে থেকেছে, এবং বর্তমানে ঐ অঞ্চলের মিশ্র ভাষাটি একটি আলাদা ভাষা "বানগালা" ভাষা হিসেবে চিহ্নিত হয়েছে।

কিন্তু ১৯৮০'র দশকে লিনগালা ভাষায় অধুনিক সঙ্গীতের ব্যাপক উপলব্ধতার করণে, বহু গ্রাম ও শহরের যুব সমাজ লিনগালা ভাষার দিকে ঝুকে পড়েছে এবং বানগালা ভাষাটি একটি ভিন্ন ভাষার মর্যাদা হারিয়ে উপভাষায় পরিণত হয়ে চলেছে।

## তথ্যসূত্র

## বহিঃসংযোগ
*Bangala Swadesh list of basic vocabulary words (from Wiktionary's Swadesh-list appendix)
*
*

বিষয়শ্রেণী:বানগি-ন্তম্বা ভাষা
বিষয়শ্রেণী:লিনগালা ভাষা

বিষয়শ্রেণী:ল্যাটিন লিপিতে লিখিত ভাষা
বিষয়শ্রেণী:গণতান্ত্রিক কঙ্গো প্রজাতন্ত্রের ভাষা
বিষয়শ্রেণী:লাতিন লিপিতে লিখিত ভাষা
দয়ামীর ইউনিয়ন

**দয়ামীর ইউনিয়ন** বাংলাদেশের সিলেট জেলার ওসমানী নগর উপজেলার একটি ইউনিয়ন।

## ভৌগোলিক উপাত্ত
দয়ামীর ইউনিয়নের আয়তন ৭৯৮৮ একর (২২ বর্গ কিলোমিটার)। এই ইউনিয়নে ৩৪৬৫ টি পরিবার বাস করে।

## জনসংখ্যার উপাত্ত
বাংলাদেশের ১৯৯১ আদমশুমারি অনুযায়ী দয়ামীর ইউনিয়নের জনসংখ্যা ২২,০৭৬ জন। এর মধ্যে মহিলা ৫০%, এবং পুরুষ  ৫০%।

## ইতিহাস
## গ্রাম এবং মৌজা
দয়ামীর ইউনিয়নে ৪৮টি গ্রাম আছে গ্রাম মৌজা ২২ টি।

## ভাষা ও সংস্কৃতি

## প্রশাসনিক অবকাঠামো
৯ টি ওয়ার্ড এবং ৪৮ টি মহল্লা নিয়ে এ দয়ামীর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

## আরও দেখুন
* সিলেট জেলা
* সিলেট বিভাগ
* বাংলাদেশের ইউনিয়নের তালিকা

## তথ্যসূত্র

## বহিঃসংযোগ

বিষয়শ্রেণী:ওসমানীনগর উপজেলার ইউনিয়ন
এদো

***এদো*** (江戸?, "*[[উপসাগর|উপসাগরের]] প্রবেশদ্বার*" অথবা "*[[মোহনা]]*"), রোমান হরফে *Yedo* বা *Yeddo*; *ইয়েদো* বা *ইয়েদ্দো*) হল ***টোকিও***র প্রাক্তন নাম। এটি **তোকুগাওয়া** শোগানদের (একনায়কতন্ত্র শাসক) ক্ষমতার মূল কেন্দ্র ছিল; ১৬০৩ থেকে ১৮৬৮ খ্রিষ্টাব্দ পর্যন্ত এখান থেকেই জাপানের শাসন পরিচালিত হত। এই সময়কালে এটি বিশ্বের বৃহত্তম শহরগুলোর অন্যতম হিসেবে গড়ে ওঠে।

## গ্যালারি

*See [[Tokyo]] for photographs of the modern city.*

## টীকা

## তথ্যসূত্র
* Forbes, Andrew; Henley, David (2014). *100 Famous Views of Edo*. Chiang Mai: Cognoscenti Books. ASIN: B00HR3RHUY
* Gordon, Andrew. (2003). *A Modern History of Japan from Tokugawa Times to the Present.* Oxford: Oxford University Press. / (cloth); /.
* Ponsonby-Fane, Richard. (1956). *Kyoto: the Old Capital, 794–1869.* Kyoto: Ponsonby Memorial Society.
* Sansom, George. (1963). *A History of Japan: 1615–1867*. Stanford: Stanford University Press. /.
* Akira Naito (Author), Kazuo Hozumi. *Edo, the City that Became Tokyo: An Illustrated History*. Kodansha International, Tokyo (2003). 
* Alternate spelling from 1911 ''Encyclopædia Britannica'' article.

বিষয়শ্রেণী:জাপানের শহর
রথ মন্দির, পুঠিয়া

**রথ মন্দির** পুঠিয়ার মন্দির চত্বরে অবস্থিত ১৩ টি মন্দিরের একটি। স্থানীয়ভাবে এটি **জগন্নাথ মন্দির** নামেও পরিচিত। এটি ১৮২৩ খ্রিষ্টাব্দ মতান্তরে ১৮৩০ খ্রিষ্টাব্দে রানী ভূবনময়ী নির্মাণ করেন বলে জানা যায়। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবস্থান
রাজশাহী হতে ৩২ কিঃ মিঃ উত্তর-পূর্ব দিকে পুঠিয়া বাজারের প্রবেশের ঠিক বাম পাশেই এর অবস্থান। এর পূর্ব পাশে বড় শিব মন্দির এবং উত্তর দিকে রয়েছে *শিব সাগর* নামক দীঘি।

## অবকাঠামো
এটি পাতলা ইট, চুন-সুরকি দ্বারা নির্মিত। চমৎকার নির্মাণশৈলী বিশিষ্ট এ মন্দিরে পুঠিয়ার মন্দির চত্বরে অবস্থিত অন্যান্য মন্দিরের মত পোড়ামাটির কোন ফলক দেখা যায় না। চারপাশে বারান্দা বিশিষ্ট অষ্টকোণাকৃতি এ মন্দিরে বাইরের দিকে ৮ টি পিলার আছে। উত্তর ও পূর্ব দিকে রয়েছে দুইটি খিলান দরজা। দরজার চৌকাঠ বেলে পাথরের তৈরি এবং এতে চমৎকার অলঙ্করণ রয়েছে। গম্বুজ আকৃতির এই মন্দিরের ছাদের উপরের অংশ কলস আকৃতির ফেনিয়েল দ্বারা সজ্জিত। দোতলাবিশিষ্ট এ মন্দিরের উপরের কক্ষটি নিচের কক্ষের তুলনায় অপেক্ষাকৃত ছোট এবং এই কক্ষের চারপাশে উন্মুক্ত প্রবেশ পথ রয়েছে। উল্লেখ্য এটির চারপাশে কোন সীমানা প্রাচীর নেই।

## বর্তমান অবস্থা
বর্তমানে এখানে কোন পূজা অর্চনা আর হয় না। পরিত্যক্ত এই মন্দিরের মূল অবকাঠামো এখনো অবিকৃত আছে। তবে রক্ষণাবেক্ষণের অভাবে বর্তমানে জরাজীর্ণ অবস্থায় আছে এবং দেয়ালের অনেক জায়গায় পলেস্তারা উঠে গিয়েছে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:রাজশাহী জেলার প্রত্নতাত্ত্বিক স্থাপনা
বিষয়শ্রেণী:রাজশাহী জেলার হিন্দু মন্দির
বিষয়শ্রেণী:পুঠিয়া উপজেলা
বিষয়শ্রেণী:রাজশাহী জেলার দর্শনীয় স্থান
রবীন্দ্র কাছারি বাড়ি

**রবীন্দ্র কাচারী বাড়ি** বাংলাদেশের সিরাজগঞ্জ জেলার শাহজাদপুর উপজেলায় অবস্থিত, রবীন্দ্রনাথ ঠাকুরের পৈত্রিক জমিদার বাড়ি ছিল। ১৮৪২ সালে রবীন্দ্রনাথ ঠাকুরের দাদা প্রিন্স দ্বারকানাথ ঠাকুর ইংরেজদের কাছ থেকে প্রথম বাড়ীটি কিনেছিলেন।
এটি একটি দোতলা ভবন। রবীন্দ্রনাথ ঠাকুর ১৮৯০ সালের দিকে  প্রথম শাহজাদপুর এই কুঠিবাড়িতে আসেন এবং এখানেই রচনা করেছেন তার অনেক বিখ্যাত সাহিত্যকর্ম। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবস্থান
রবীন্দ্রনাথের কাছারি বাড়ি সিরাজগঞ্জ জেলার শাহজাদপুর উপজেলায় অবস্থিত। সিরাজগঞ্জ থেকে ৪০.২ কিলোমিটার দূরে শাহজাদপুর অবস্থিত।

## ইতিহাস
১৯৭১ সালে বাংলাদেশ স্বাধীন হওয়ার পর সরকার এই কুঠিবাড়িটির গুরুত্ব অনুধাবন করে। কবি রবীন্দ্রনাথ ঠাকুরের বিভিন্ন শিল্পকর্ম সংগ্রহপূর্বক একে একটি জাদুঘর হিসেবে প্রতিষ্ঠা করা হয়। এর আগে রবীন্দ্রনাথের ঠাকুরদা প্রিন্স দ্বারকানাথ ঠাকুর ১৮০৭ সালে এ অঞ্চলের জমিদারি পান। তিনি নিজে এখানে জমিদারি করতেন কিন্তু পরবর্তীতে ১৮৮৯ সালের দিকে কবি এখানে জমিদার হয়ে আসেন। এবং এখানে তিনি ১৯০১ সাল পর্যন্ত জমিদারী পরিচালনা করেছেন। ১৮৪০ সালে শাহজাদপুরের জমিদারি নিলামে উঠলে রবীন্দ্রনাথ ঠাকুরের পিতামহ প্রিন্স দেবেন্দ্রনাথ ঠাকুর ১৩ টাকা ১০ আনায় এই জমিদারি কিনে নিয়েছিলেন। এর আগে কাছারি বাড়ির মালিক ছিল নীলকররা। রবীন্দ্রনাথ ঠাকুর এখানে বসেই রচনা করেন তার বিখ্যাত গ্রন্থ সোনার তরী, বৈষ্ণব কবিতা, দুইপাখি, আকাশের চাঁদ, পুরস্কার, হৃদয়, যমুনা, চিত্রা, চৈতালী, ইত্যাদি, গীতাঞ্জলী কাব্যের কাজও শুরু করেন। যাতে পরবর্তীতে তিনি নোবেল পুরস্কার পান। পোস্ট মাস্টার গল্পের 'রতন' চরিত্রও শাহজাদপুরে বসেই লেখা। চিত্রা, শীতে ও বসন্তে, নগর সঙ্গীতে এবং চৈত্রালীর ২৮টি কবিতা, ছিন্ন পত্রাবলীর ৩৮টি, পঞ্চভূতের অংশবিশেষ এবং বিসর্জনের নাটক তিনি শাহজাদপুরে বসেই রচনা করেছেন। রবীন্দ্রনাথ ১৮৯০ থেকে ১৮৯৬ সাল পর্যন্ত মোট ৭ বছর এখানে জমিদারির কাজে শাহজাদপুরে অবস্থান করেছেন। ১৯৫৮ সাল থেকে প্রত্নতত্ত্ব অধিদপ্তরের ব্যবস্থাপনায়  শিলাইদহ রবীন্দ্রনাথ ঠাকুরের কুঠিবাড়িটি গৌরবময় স্মৃতিরূপে সংরক্ষিত করা হয়। এখন সকল দর্শনার্থীদের জন্য এটি উন্মুক্ত।

## বিবরণ
বর্তমানে এই পুরো ভবনটি জাদুঘর হিসেবে সাধারণ দর্শকদের জন্যে উন্মুক্ত করা হয়েছে। জাদুঘরের প্রথম ও দ্বিতীয় তলায় ১৬টি কক্ষ রয়েছে । এই ১৬টি  কক্ষেই রয়েছে কবি রবীন্দ্রনাথ ঠাকুর, শিল্পী রবীন্দ্রনাথ, জমিদার রবীন্দ্রনাথ, কৃষক বন্ধু রবীন্দ্রনাথ অর্থাৎ নানা বয়সের এবং নানা সময়ের বিচিত্র ভঙ্গির সব ছবি । তার একদম ছোটবেলা থেকে মৃত্যুশয্যায় ছবি পর্যন্ত এখানে সংরক্ষিত আছে। তাছাড়াও এখানে কবির নানান রয়েছে সকল শিল্পকর্ম এবং তার ব্যবহার্য আসবাবপত্র। যা দিয়ে পরিপাটি করে সাজানো এটি। কবির ব্যবহার্য জিনিসপত্রগুলোর মধ্যে আরো আছে চঞ্চলা ও চপলা নামের তার ব্যবহার করা দুটো স্পিডবোট, পল্টন, ৮ জন বেহারার পালকি, কিছু কাঠের চেয়ার, টি টেবিল, সোফাসেট, আরাম চেয়ার, পালংক ইত্যাদি প্রয়োজনীয় জিনিস।

## চিত্রশালা


Rabindra Kachari Bari (Shahzadpur) 02.jpg|কাছারি বাড়ির সামনের দিক
Rabindra Kachari Bari, Shirajganj.jpg|রবীন্দ্র কাছারি বাড়ি
Shirajganj Rabindra Kachari Bari.jpg|কাছারি বাড়ির পাশের ভবন



## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:সিরাজগঞ্জ জেলার দর্শনীয় স্থান
বিষয়শ্রেণী:সিরাজগঞ্জ জেলার প্রত্নতাত্ত্বিক স্থাপনা
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
বিষয়শ্রেণী:রবীন্দ্রনাথ ঠাকুর
বিষয়শ্রেণী:রাজশাহী বিভাগের জনবহুল স্থান
পানাগড় শিল্পতালুক

**পানাগড় শিল্পতালুক** হল পশ্চিমবঙ্গের বর্ধমান জেলার একটি শিল্পতালুক। শিল্পতালুকটি দুর্গাপুর শহরের নিকটেই অবস্থিত। এই শিল্পতালুকটির নির্মাণ শুরু হয় ২০০৮-২০০৯ সালে।

## জমি অধিগ্রহন
এই শিল্পতালুকটি নির্মাণের জন্য বামফ্রন্ট সরকার ২০০৮-২০০৯ সালে পনাগড় এলাকার ১৪৫৮ একর জমি অধিগ্রন করে কৃষকদের কাছ থেকে।

## পরিকাঠামো
এই শিল্পতালুকের সমস্ত পরিকাঠামো নির্মাণ করেছে পশ্চিমবঙ্গ সরকার। এই ১৪৫৮ একর জমির মধ্যে প্রয়োজনিয় রাস্তা বা সড়ক, পানীয় জল, বিদ্যুৎ, নিকাশি ব্যবস্থা সবই নির্মাণ করা হয়েছে।

## যোগাযোগ

শিল্পতালুকটি দুর্গাপুর শহরের কাছে অবস্থিত হওয়ায় এটি ২ নং জাতীয় সড়ক এর সঙ্গে খুব সহজেই যুক্ত হতে পেড়েছে। এছাড়া এখানে রয়েছে পানাগড়-মোরগ্রাম হাইওয়ে। দুর্গাপুর রেল স্টেশন রেল যোগাযোগ সহজ করেছে শিল্পতালুকের। বর্তমানে শিল্পতালুকটি অমৃতসর-দিল্লি-কলকাতা শিল্প করিডর-এর অন্তর্গত হয়েছে। এই শিল্পতালুকের নিকবর্তী বিমানবন্দর হল কাজী নজরুল ইসলাম আন্তর্জাতিক বিমানবন্দর (১৫ কিমি) ও নেতাজি সুভাষচন্দ্র বসু আন্তর্জাতিক বিমানবন্দর (১৮৫ কিমি); এছাড়াও কলকাতা বন্দর ও হলদিয়া বন্দর  এটি হতে ২০০ কিলোমিটার দূরে অবস্থিত।

## শিল্প সংস্থা
* মেট্রিক্স সার কারখানা;
* সিরামিক কারখানা;
* ভলভো গাড়ি কারখানা।

## আরও দেখুন
* পশ্চিমবঙ্গের শিল্পতালুকসমূহের তালিকা।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের শিল্পতালুক
বিষয়শ্রেণী:পশ্চিমবঙ্গের অর্থনীতি
পরিবিবির মাজার

**পরীবিবির মাজার** ঢাকার লালবাগ এ অবস্থিত লালবাগ কেল্লার অবশিষ্ট তিনটি স্থাপনার মধ্যে অন্যতম। এখানে পরীবিবি সমাহিত আছেন। শায়েস্তা খান তার কন্যার স্মরণে এই মনমুগ্ধকর মাজারটি নির্মাণ করেন।

## ইতিহাস
পরিবিবি (যার অন্য নাম ইরান দুখত রাহমাত বানু) ছিলেন বাংলার মুঘল শায়েস্তা খানের কন্যা। মুঘল সম্রাট আওরংগজেবের পুত্র শাহজাদা আজম এর সাথে ১৬৬৮ ইং সালের ৩ মে পরিবিবির বিয়ে হয়। ১৬৮৪ সালে পরিবিবির অকাল মৃত্যুর পর তাকে নির্মানাধীন লালবাগ কেল্লার অভ্যন্তরে সমাহিত করা হয়। তার সমাধীস্থলকে চিহ্নিত করে পরিবিবির মাজার নির্মিত হয়।

## স্থাপত্য
পরিবিবির মাজার এর স্থাপনাটি চতুষ্কোন। মাঝের একটি ঘরে পরিবিবির সমাধিস্থল এবং এই ঘরটি ঘিরে আটটি ঘর আছে। স্থাপনাটির ছাদ পাথরের তৈরী এবং চারকোণে চারটি অষ্টকোণ মিনার ও মাঝে একটি অষ্টকোণ গম্বুজ আছে। গম্বুজটির উপরে পিতলের আচ্ছাদন দেওয়া আছে।

স্থাপনাটির অভ্যন্তর ভাগ সাদা মার্বেল পাথর দিয়ে আচ্ছাদিত।

## চিত্রশালা

File: পরিবিবির মাজার, পাখির চোখে.jpg
File:পরিবিবির মাজার (1).jpg|পরিবিবির মাজার 
File:Tomb of Pari Bibi5.jpg|পরিবিবির মাজার
File:পরিবিবির মাজার (4).jpg|পরিবিবির মাজার 
File:পরিবিবির মাজার এর সামনে সমাধি.jpg|পরিবিবির মাজার এর সামনে সমাধি
File:পরিবিবির মাজার (2).jpg|পরিবিবির মাজার 
File:Tomb of Pari Bibi inside.jpg|পরিবিবির মাজারের ভিতরের দৃশ্য
File:পরি বিবির সমাধি.jpg|পরি বিবির সমাধি
File:Tomb of Pari Bibi view 05.jpg|পরিবিবির মাজার
File:Pari bibir mazar interior.jpg|পরিবিবির মাজারের ভিতরের দৃশ্য
File:পরিবিবির মাজার (3).jpg|পরিবিবির মাজার 
File:Tomb of Pari Bibi11.jpg|পরিবিবির মাজার
File:পরিবিবির মাজার এর ফোয়ারা ২.jpg|পরিবিবির মাজার এর ফোয়ারা 


## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:ঢাকা জেলার প্রত্নতাত্ত্বিক স্থাপনা
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:লালবাগ কেল্লা